CELEX: 52007PC0784
Language: sk
Date: 2007-12-06
Title: Návrh rozhodnutie Rady ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Kapverdskej republiky do Svetovej obchodnej organizácie

Dôležité právne oznámenie

|

52007PC0784

	[pic] | KOMISIA EURÓPSKYCH SPOLOČENSTIEV |Brusel, 6.12.2007KOM(2007) 784 v konečnom znení2007/0276 (ACC)NávrhROZHODNUTIE RADYktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Kapverdskej republiky do Svetovej obchodnej organizácie(predložená Komisiou)DÔVODOVÁ SPRÁVAPrehľad podmienok vstupu Kapverdskej republiky do WTOI. ÚVODČlenovia Svetovej obchodnej organizácie (WTO) a Kapverdská republika dospeli do záverečnej fázy uzatvorenia dohody o podmienkach vstupu Kapverdskej republiky do organizácie. Táto skutočnosť je výsledkom rokovaní trvajúcich osem rokov, ktoré sa začali predložením žiadosti o vstup do WTO v roku 1999 zo strany Kapverdskej republiky. Pred tým, ako bude môcť EÚ formálne podporiť vstup Kapverdskej republiky, je teraz potrebné rozhodnutie Rady, ktorým sa schvália podmienky vstupu Kapverdskej republiky.Zhrnutie podmienok vstupu:II. ZHRNUTIE PODMIENOK VSTUPU KAPVERD DO WTO PODĽA ODVETVÍTovarJednoduchý priemer colných sadzieb na priemyselný tovar, ktoré uplatňujú Kapverdy, predstavuje 10,9 %. Priemer počiatočných viazaných colných sadzieb (IBR) predstavuje 17,7 % a za obdobie v trvaní priemerne tri roky sa postupne zníži na konečnú viazanú colnú sadzbu (FBR) vo výške 14,6 %. Na 60% všetkých colných položiek sa bude uplatňovať colná sadzba nižšia alebo rovná 15 %. Asi 10% položiek si zachová hornú sadzbu nad 25 %. Všetky colné sadzby budú viazané.Priemer počiatočných viazaných colných sadzieb (IBR) predstavuje v prípade poľnohospodárskych výrobkov 15,1 % a za obdobie v trvaní priemerne tri roky sa postupne zníži na 13,4 % (FBR). Najvyššie sadzby sa uplatňujú na pivo a nealkoholické nápoje s FBR vo výške 55 % a na minerálnu vodu a zemiaky vo výške 35 %.To sú vzhľadom na štatút Kapverdskej republiky ako najmenej rozvinutej krajiny veľmi nízke úrovne. Európske spoločenstvo obvykle od týchto najmenej rozvinutých krajín požaduje priemerné colné sadzby vo výške 30 % na priemyselný tovar a vo výške 40 % na poľnohospodárske výrobky. Kapverdská republika sa zúčastňuje na rokovaniach EPA ako člen západoafrického regiónu a je členom ECOWAS.SlužbyŤažiskom rokovaní o vstupe boli aj služby, ktoré sú mimoriadne dôležité pre EÚ ako hlavného svetového vývozcu v tejto oblasti, ako aj pre Kapverdskú republiku vzhľadom na význam úlohy služieb pre jej ekonomický rozvoj. Záväzky Kapverdskej republiky pokrývajú širokú škálu odvetví služieb, ktoré sú nevyhnutné na prilákanie investícií a vybudovanie ekonomickej infraštruktúry potrebnej pre rozvoj a rast Kapverdskej republiky. Patria sem:Počítačové a súvisiace služby: Bude otvorené celé odvetvie.Telekomunikačné služby: Monopolné práva CV Telecom sa prestanú uplatňovať po roku 2012. Kapverdská republika začne uplatňovať aj referenčný dokument o telekomunikačných službách.Služby v oblasti stavebníctva: Kapverdská republika prijala v tomto odvetví dôležité záväzky.Distribučné služby: Hoci niektoré výrobky sú vylúčené (napr. drahé kovy a farmaceutické výrobky) a v odvetví maloobchodu sa uplatňujú niektoré obmedzenia vlastníctva, Kapverdská republika prijala v tomto odvetví dôležité záväzky.Environmentálne služby: Kapverdská republika prijala v tomto odvetví neobmedzené záväzky.Služby cestovného ruchu: Záväzky Kapverdskej republiky v tomto odvetví zohľadňujú úroveň jej rozvoja a uznávajú aj význam tohto odvetvia pre jej ekonomiku. V prípade reštaurácií platia obmedzenia vlastníctva a v prípade cestovných agentúr a kancelárií sa uplatňuje požiadavka na spoločné podniky.Finančné služby: Kapverdská republika prijala pevné záväzky v širokej škále finančných služieb vrátane bankových a poisťovacích služieb.Dopravné služby: Záväzky Kapverdskej republiky poskytujú neobmedzený prístup k medzinárodnej námornej doprave (osobnej aj nákladnej) a prístup k prístavným službám za prijateľných a nediskriminačných podmienok.Záväzky podľa protokoluV záverečnej, multilaterálnej fáze procesu vstupu sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Kapverdskej republiky s pravidlami a dohodami WTO, ktoré stanovujú v protokole o vstupe a v správe pracovnej skupiny. Tieto záležitosti sú pre EÚ obzvlášť dôležité:Obchodné právaKapverdská republika sa zaviazala udeliť pri vstupe plné obchodné práva zahraničným subjektom. Kapverdská republika zodpovedajúcim spôsobom zmení aj svoje obchodné právne predpisy týkajúce sa obchodnej registrácie a registračných poplatkov, aby zabezpečila rovnaké zaobchádzanie s domácimi a zahraničnými subjektmi. To isté platí pre dovozné a vývozné činnosti na jednej strane a ostatné obchodné činnosti na druhej strane.Množstvové dovozné obmedzenia a systémy udeľovania povoleníKapverdská republika odstráni ku dňu vstupu všetky množstvové obmedzenia na dovoz. Ku dňu vstupu by mal byť s pravidlami WTO vrátane Dohody o postupoch udeľovania dovozných povolení zosúladený aj režim dovozných povolení.SubvencieKapverdská republika má v súčasnosti dva programy subvencií, prostredníctvom ktorých sa zabezpečujú zakázané vývozné subvencie. Kapverdská republika sa zaviazala odstrániť všetky zakázané subvencie do konca roku 2009.Oblasti, v ktorých boli požadované prechodné obdobiaColná hodnota: Kapverdská republika zabezpečí do konca roku 2010 úplný súlad s Dohodou WTO o colnej hodnote.Sanitárne a fytosanitárne opatrenia: Kapverdská republika zabezpečí do konca roku 2009 úplný súlad s Dohodou WTO o uplatňovaní sanitárnych a fytosanitárnych opatrení (SPS).Práva duševného vlastníctva: Kapverdská republika zabezpečí do konca roku 2012 úplný súlad s Dohodou TRIPS, s výnimkou oblastí farmaceutických výrobkov a ochrany údajov, kde bude úplný súlad dosiahnutý do konca roku 2015.III. ODPORÚČANIEPredložením podmienok vstupu Kapverdskej republiky do WTO na schválenie Radou Komisia schvaľuje tieto podmienky, ktoré podľa jej názoru predstavujú vyrovnaný, avšak ambiciózny súbor záväzkov týkajúcich sa otvorenia trhu, ktorý prinesie značný úžitok tak Kapverdskej republike, ako aj jej obchodným partnerom z WTO.2007/0276 (ACC)NávrhROZHODNUTIE RADYktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Kapverdskej republiky do Svetovej obchodnej organizácieRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 ods. 1 a ods. 5 v súvislosti s jej článkom 300 ods. 2 druhým pododsekom,so zreteľom na návrh Komisie,keďže:1.  Vláda Kapverdskej republiky podala 11. novembra 1999 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.2.  Pracovná skupina pre vstup Kapverdskej republiky bola zriadená 17. júla 2000 s cieľom dosiahnuť dohodu o podmienkach vstupu prijateľnú pre Kapverdskú republiku a všetkých členov WTO.3.  Komisia dohodla v mene Spoločenstva celý rad záväzkov týkajúcich sa otvorenia trhu zo strany Kapverdskej republiky, ktoré sú obzvlášť dôležité pre Spoločenstvo a ktoré sú ustanovené v dohode medzi Kapverdskou republikou a Komisiou podpísanej 26. októbra 2007.4.  Tieto záväzky sú teraz zapracované do Protokolu o vstupe Kapverdskej republiky do WTO.5.  Očakáva sa, že vstup do WTO pozitívne a dlhodobo prispeje k procesu ekonomickej reformy a udržateľnému rozvoju v Kapverdskej republike.6.  Protokol o vstupe by sa preto mal schváliť.7.  V článku XII dohody o založení WTO sa stanovuje, že podmienky vstupu sa musia dohodnúť medzi pristupujúcim členom a WTO a že konferencia ministrov WTO schváli podmienky vstupu zo strany WTO. V článku IV.2 dohody o založení WTO sa stanovuje, že v období medzi zasadnutiami konferencie ministrov vykonáva jej funkcie Generálna rada.8.  Preto je potrebné ustanoviť stanovisko Spoločenstva v Generálnej rade,ROZHODLA TAKTO:Jediný článok9.  Stanovisko, ktoré má Spoločenstvo zaujať v rámci Generálnej rady WTO k vstupu Kapverdskej republiky do WTO, je vstup schváliť.10.  Toto stanovisko vyjadrí Komisia v mene Spoločenstva.V BruseliZa Radupredseda